**Pokyny k otvoreniu školského roka 2023/2024**

Vážení rodičia a milí žiaci,

srdečne Vás pozývame na slávnostné otvorenie školského roka 2023/2024, ktoré sa uskutoční 4.9.2023 ( pondelok ) o 8.00hod. na školskom dvore.

Prosíme Vás, aby ste si do svojich mobilov nainštalovali **aplikáciu EDUPAGE**, ktorá bude slúžiť na vzájomnú komunikáciu. Prihlasovacie údaje Vám boli zaslané e-mailom.

**Dokumenty, ktoré Vás prosíme potvrdiť k 4.9.2023 v aplikácii Edupage v sekcii Žiadosti/Vyhlásenia:**

- Informovaný súhlas so zverejňovaním fotografií a videozáznamov

- Informovaný súhlas so spracovaním osobných údajov

**Dokument, ktorý Vás prosíme potvrdiť k 4.9.2023 v aplikácii Edupage ( správy)**

- informovaný súhlas zákonného zástupcu žiaka - pedagogický dozor ZŠ Jablonec

**Ostatné tlačivá v papierovej forme, ktoré treba vyplniť a odovzdať, dostanú deti 4.9.2023 na začiatku šk. r.:**

- zápisný lístok do školskej jedálne/ ak sa dieťa bude stravovať

- žiadosť o prijatie do školského klubu/ ak dieťa bude navštevovať škd

|  |
| --- |
| **Organizácia vyučovania 4.9.2023**8:00 hod.   slávnostné otvorenie školského roka na školskom dvore8:15 hod.   otvorenie šk. r. v triedach Kto potrebuje, **môže** umiestniť **do ŠKD** svoje dieťa **už 4.9.2023 do 16.00hod**., bez možnosti stravy v jedálni. Je nutné si stravu priniesť so sebou. **Záujem o ŠKD v tento deň, prosím, potvrďte najneskôr do 1.9.2023 na Edupage.** |
| **Organizácia vyučovania 5.9.2023** 7:45 – 11:30 hod.    – organizačné pokyny, BOZ, rozdávanie učebníc 12:25 – 13:00 hod – obed   ŠKD do 16:30 hod.V tento deň funguje obed aj ŠKD. **Stravovať sa dieťa môže až vtedy, keď bude mať uhradenú stravu. Tiež je potrebné čo najskôr vyplniť zápisný lístok** ( dostanete ho 4.9.2023 ) **a odniesť ho spolu s potvrdením o platbe vedúcej školskej jedálne**.  |
| **Od 6.9.2023** bude vyučovanie prebiehať riadne podľa aktuálneho platného rozvrhu, ktorý je zverejnený aj na webovej stránke školy.Okrem učebných pomôcok si deti prinesú do školy prezuvky, mydlo, toaletný papier, potreby na výtvarnú výchovu. Úbor na cvičenie si budú nosiť vždy v deň telesnej a športovej výchovy, nebude z hygienických dôvodov zostávať v škole. |

Vopred ďakujeme za Vašu pomoc. Prosíme Vás o trpezlivosť a ústretovosť. O to sa budeme snažiť i my. V prípade akýchkoľvek nejasností Vás prosíme, aby ste nás kontaktovali. Radi Vám odpovieme na Vaše otázky. Nebránime sa akejkoľvek spolupráci s Vami. Veríme, že školský rok 2023/2024 spoločne zvládneme.

Vopred Vám ďakujeme a tešíme sa na Vás!

S pozdravom kolektív ZŠ Jablonec